**Malé** (/ˈmɑːleɪ/, pronuncia local: [ˈmɑːlɛ]; maldivano: މާލެ) é a  capital e cidade máis poboada da  República de Maldivas. Cunha poboación de 133.412 e unha superficie de 9´27 km², tamén é unha das Cidades máis densamente poboadas do mundo. A cidade está xeograficamente situada no bordo sur do Atol de Malé norte (Atol Kaafu). Administrativamente, a cidade consta dunha illa central,unha illa aeroporto e outras dúas illas gobernadas polo Concello de Malé.

Tradicionalmente era a illa do Rei, desde onde gobernaban as antigas dinastías reais e onde se atopaba o palacio. A cidade chamábase entón *Mahal*. Antigamente era unha cidade amurallada rodeada de fortificacións e portas (*doroshi*). O Palacio Real (*Gan'duvaru*) destruíuse xunto cos pintorescos fortes (*koshi*) e os bastións (*buruzu*) cando remodelouse a cidade baixo o presidente Ibrahim Nasir que gobernou despois da abolición da monarquía en 1968. Non obstante, a mesquita do venres de Malé permanece. Nos últimos anos, a illa ampliouse considerablemente mediante operacións de recheo de terra. Ao longo dos anos, Malé foi o centro das protestas políticas e de eventos importantes.

Situación
---------

Malé está sita no atol de Kaafu, que é o bordo sur do atol de Malé, porén a cidade non se considera que forme parte del desde o punto de vista administrativo. As súas coordenadas son: 4º 10' N e 73º 30' L. O seu clima tropical, como o do resto das illas, está suavizado polo Océano Índico.

Urbanismo
---------

Vista aérea de Malé, capital das Illas Maldivas
En Malé vivían máis de 70.000 persoas, de xeito que está sobrepoboada. O total da superficie da illa, 1,5 km², está recuberta de edificios.

Para remediar este problema, o goberno creou unha illa artificial extraendo area do fondo do mar. Esta nova illa prevese que acolla a 100.000 habitantes (poboación xa superada); os edificios están en construción. Foi elevada 2 metros por riba do mar para paliar unha eventual subida das augas.

Divisións administrativas
-------------------------

A cidade está repartida en catro divisións: *Henveiru*, *Galolhu*, *Maafannu* e *Macchangolhi*. O achegado atol de Vilingili, antes un resort turístico, é a quinta división (*Male'viligili*) que está a considerar o goberno.

Servizos administrativos e sociais
----------------------------------

Os edificios gobernamentais están concentrados na cidade. Acolle dous hospitais, un público e outro privado, e os centros educativos superiores, así como os bancos e casas comerciais máis importantes. En Malé fican dúas das tres mesquitas que hai nas Maldivas.

Comunicacións e economía
------------------------

Ademais do porto, Malé conta cunha base para hidroavións. O aeroporto internacional está situado no veciño atol ou illa de Hulhule. Varios proxectos e obras conseguintes permitiron o agrandamento do porto. Todos estes medios fan de Malé o centro de comercio da noz e da fibra de coco, da copra e de cunchas de cauri, que son os principais artigos de exportación do arquipélago. O turismo é un sector en expansión.

=Notas
======

1. ↑  "TABLE PP 9: TOTAL MALDIVIAN POPULATION BY SEX AND LOCALITY (ATOLLS), 2014". *Statistics Maldives*. National Bureau of Statistics. Consultado o 2015-05-23.
2. ↑  "Malé: Politics, Corruption and Human Rights". *South Asia Center*. Arquivado dende o orixinal o 01 de febreiro de 2018. Consultado o 2018-02-01.
3. ↑  "Population explosion; a major environmental issue in Male’". *ECOCARE Maldives*. Arquivado dende o orixinal o 03 de marzo de 2012. Consultado o 2015-05-23.
4. ↑  "Silver Marlin, Maldives - About Maldives". *www.silvermarlin.mv*. Arquivado dende o orixinal o 05 de novembro de 2015. Consultado o 2015-05-23.
5. ↑  Naseema Mohamed. "Names of Maldives" (PDF). *www.qaumiyyath.gov.mv*. Consultado o 2015-05-23.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Malé*** |

### Ligazóns externas

* Páxina oficial do "Ministerio de Turismo" *(en inglés)*

|  |  |
| --- | --- |
| Control de autoridades | 
* Wd: Q9347
* WorldCat
* VIAF: 146604025
* BRE: 2168958
* EBID: ID
* GEC: 0039448
* GeoNames: 1282027
* GND: 4842784-6
* LCCN: n82095066
* MusicBrainz: ID
* TGN: 1083014

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---